CELEX: 42017X0071(01)
Language: mt
Date: 2017-08-05 00:00:00
Title: Emendi għar-Regolament Nru 138 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' Vetturi tat-Trasport bit-Triq Ħiemda fir-rigward tal-livell tal-ħoss imnaqqas tagħhom

5.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 204/112
            
         It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istat u d-data ta' dħul fis-seħħ ta' dan ir-Regolament għandhom jiġu ċċekkjati fl-aħħar verżjoni tad-dokument tal-istat NU/KEE TRANS/WP.29/343, disponibbli fuq:
   http://www.unece.org/trans/main/wp29/wp29wgs/wp29gen/wp29fdocstts.html
   Emendi għar-Regolament Nru 138 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' Vetturi tat-Trasport bit-Triq Ħiemda fir-rigward tal-livell tal-ħoss imnaqqas tagħhom
   Emendi għar-Regolament Nru 138 ippubblikat fil-ĠU L 9 tat-13 ta' Jannar 2017
   
   Li jinkorpora:
   
                
            
            
               Is-Suppliment 1 għall-verżjoni oriġinali tar-Regolament — Data tad-dħul fis-seħħ: l-10 ta' Ottubru 2017
            
         
                
            
            
               Is-serje ta' emendi 01 — Data tad-dħul fis-seħħ: l-10 ta' Ottubru 2017
            
         Il-Paragrafu 1, jiġi emendat biex jaqra:
   
      “1.   KAMP TA' APPLIKAZZJONI
      Dan ir-Regolament japplika għal vetturi elettriċi tal-kategoriji M u N li jistgħu jitħaddmu fil-modalità normali, bir-reverse jew mill-inqas b'gear ta' sewqan 'il quddiem wieħed, b'ebda magna b'kombustjoni interna taħdem (1) fir-rigward tal-livell tal-ħoss tagħhom”.
   
   Il-Paragrafu 2.7, jiġi emendat biex jaqra:
   
      
                  “2.7.
               
               
                  “Funzjoni Pause” tfisser mekkaniżmu li jippermetti lis-sewwieq iwaqqaf it-tħaddim ta' AVAS.”
               
            
   Il-Paragrafu 6.2.6, jiġi emendat biex jaqra:
   
      “6.2.6.   Il-funzjoni Pause
      Kwalunkwe funzjoni Pause kif definita fil-paragrafu 2.7 għandha tiġi pprojbita.”
   
   Il-Paragrafu 11, jiġi emendat biex jaqra:
   
      “11.   DISPOŻIZZJONIJIET TRANŻIZZJONALI
      11.1.   Sat-30 ta' Ġunju 2019, l-ISO 10844:1994 jista' jiġi applikat bħala alternattiva għall-ISO 10844:2014 għall-verifika tal-konformità tal-korsa tat-test kif deskritt fl-Anness 3, paragrafu 2.1.2 ta' dan ir-Regolament.
      11.2.   Mid-data uffiċjali tad-dħul fis-seħħ tas-serje ta' emendi 01, l-ebda Parti Kontraenti li tapplika dan ir-Regolament ma għandha tirrifjuta li tagħti jew tirrifjuta li taċċetta approvazzjonijiet tat-tip skont dan ir-Regolament kif emendat mis-serje ta' emendi 01.
      11.3.   Mill-1 ta' Settembru 2019, il-Partijiet Kontraenti li japplikaw dan ir-Regolament ma għandhomx ikunu obbligati jaċċettaw approvazzjonijiet tat-tip skont dan ir-Regolament fil-verżjoni oriġinali tiegħu, maħruġa għall-ewwel darba wara l-1 ta' Settembru 2019.
      11.4.   Sal-1 ta' Settembru 2021, il-Partijiet Kontraenti li japplikaw dan ir-Regolament għandhom jaċċettaw approvazzjonijiet tat-tip skont dan ir-Regolament fil-verżjoni oriġinali tiegħu, maħruġa għall-ewwel darba qabel l-1 ta' Settembru 2019.
      11.5.   Mill-1 ta' Settembru 2021, il-Partijiet Kontraenti li japplikaw dan ir-Regolament ma għandhomx ikunu obbligati jaċċettaw approvazzjonijiet tat-tip skont dan ir-Regolament fil-verżjoni oriġinali tiegħu.
      11.6.   Minkejja l-paragrafi 11.3 sa 11.5 ta' hawn fuq, l-approvazzjonijiet tat-tip mogħtija skont dan ir-Regolament fil-verżjoni oriġinali tiegħu, li mhumiex affettwati mis-serje ta' emendi 01, għandhom jibqgħu validi u l-Partijiet Kontraenti li japplikaw dan ir-Regolament għandhom jaċċettawhom.
      11.7.   Minkejja d-dispożizzjoniet tranżizzjonali ta' hawn fuq, il-Partijiet Kontraenti li l-applikazzjoni tagħhom ta' dan ir-Regolament tidħol fis-seħħ wara d-data ta' dħul fis-seħħ tas-serje ta' emendi 01 mhumiex obbligati jaċċettaw approvazzjonijiet tat-tip li jkunu ngħataw skont dan ir-Regolament fil-verżjoni oriġinali tiegħu u huma obbligati biss li jaċċettaw approvazzjonijiet tat-tip mogħtija skont is-serje ta' emendi 01.
      11.8.   Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu approvazzjonijiet tat-tip, jew estensjoni tagħhom, skont dan ir-Regolament fil-verżjoni oriġinali tiegħu.”
   
   L-Anness 1, L-Addendum għall-formola ta' komunikazzjoni Nru. …, Informazzjoni Teknika, paragrafu 1.2, jiġi emendat biex jaqra:
   
      1.2.   Deskrizzjoni tal-AVAS (jekk applikabbli): …
      1.2.1.   Ħoss meta l-vettura tkun wieqfa (iva/le)
      1.2.2.   Nru ta' ħsejjes li jistgħu jintgħażlu mis-sewwieq (1/2/3/…)”